**ZAPISNIK SA DRUGE SJEDNICE SAVJETODAVNOG VIJEĆA**

**INICIJATIVE „ PARTNERSTVO ZA OTVORENU VLAST“**

**(Sarajevo, Hotel Bristol, 13.02.2020.godine)**

Druga sjednica novog saziva Savjetodavnog vijeća inicijative „Partnerstvo za otvorenu vlast“ održana je 13.02.2020. godine u Hotelu“Bristol“, u Sarajevu sa početkom u 11:00 sati.

**Sjednici su prisustvovali:**

* Emsad Dizdarević - predsjedavajući (Transparency international BiH );
* Nedžad Salman – zamjenik predsjedavajućeg (Ministarstvo pravde Bosne i Hercegovine);
* Goran Kučera - član (Ministarstvo pravde Bosne i Hercegovine);
* Vedrana Faladžić - članica (Ured koordinatora za reformu javne uprave);
* Alen Mrgud - član (Agencija za statistiku Bosne i Hercegovine);
* Halida Pašić - članica (Ministarstvo finansija i trezora Bosne i Hercegovine);
* Sanita Sivić - član ( Agencija za prevenciju korupcije i koordinaciju borbe protiv korupcije);
* Belma Šećibović - članica (Agencija za javne nabavke Bosne i Hercegovine);
* Lejla Bičakčić - članica (Centar za istraživačko novinarstvo);
* Danira Karović - članica (UG „Zašto ne“);
* Alen Vejzagić – član (Fondacija CPI).

**Administrativno-tehnička podrška**

* Jelena Skokić – zamjenica člana (Ministarstvo pravde Bosne i Hercegovine).

Sastanku su prisustvovali i gđa. Sandra Pernar iz inicijative “Partnerstvo za otvorenu vlast, gosp. Elvis Mujanović, Savjetnik u GIZ-u i gđa. Elma Demir, nezavisni istraživač OGP

Sjednica je počela u 11.00 sati.

Sjednicu je uvodnim obraćanjem otvorio predsjedavajući Savjetodavnog vijeća inicijative „Partnerstvo za otvorenu vlast“ gosp. Emsad Dizdarević koji je pozdravio prisutne članove i članice i zahvalio se gđi. Sandri Pernar iz inicijative „Partnerstvo za otvorenu vlast“ i gđi. Elmi Demir, nezavisnom istraživaču OGP za BIH na prisustvu sjednici. Gdin. Dizdarević je naglasio da su sjednice Savjetodavnog vijeća otvorene za javnost i da ne postoje prepreke da iste prisustvuju sjednici. Nakon što je konstatovano da postoji kvorum u skladu sa Poslovnikom o radu, za sjednicu je predložen slijedeći

**Dnevni red**

**Ad** **1.** Usvajanje dnevnog reda;

**Ad 2**. Usvajanje Zapisnika sa prve sjednice;

**Ad** **3.** Prezentacija prijedloga modula za praćenje realizacije mjera iz Akcionog plana na web stranici MP BIH;

**Ad** **4**. Prezentacija inicijative „Partnerstvo za otvorenu vlast“ – Sandra Pernar, Senior Regional Coordinator Europe, OGP;

**Ad 5.** Status domena [www.ogp.ba](https://webmail.evlada.ba/owa/redir.aspx?C=BDAApmU7uV7xJmcg7___2sYg_eCqSJSuj-BDGWInCoE4OFC52q7XCA..&URL=http%3a%2f%2fwww.ogp.ba);

**Ad 6.** Podrška GIZ-a radu Savjetodavnog vijeća – Elvis Mujanović, Savjetnik, “Program jačanje javnih institucija u BiH, GIZ;

**Ad 7.** Razno.

Konstatovao je da je dnevni red dostavljen na vrijeme u skladu sa Poslovnikom o radu.

***Ad 1.*** ***Usvajanje dnevnog reda***

Gdin. Nedžad Salman, Ministarstvo pravde BiH, je predložio dopunu dnevnog reda na način da se doda nova tačka „Izmjena Poslovnika o radu“, što je jednoglasno prihvaćeno.

Dnevni red je usvojen jednoglasno.

***Ad 2****.* ***Usvajanje Zapisnika sa Konstituirajuće sjednice***

Gđa. Sanita Sivić, Agencija za prevenciju korupcije i koordinaciju borbe protiv korupcije BiH je izjavila da nije prisustvovala prvoj sjednici, te da će ostati suzdržana po ovoj tački dnevnog reda.

Zapisnik sa prve sjednice usvojen je bez dodatnih komentara.

Prije otvaranje rasprave o Ad. 3 Prezentacija prijedloga modula za praćenje realizacije mjera iz Akcionog plana na web stranici Ministarstva pravde BiH, Savjetodavnom vijeću obratila se gđa. Elma Demir i zahvalila se što ima priliku da prisustvuje sjednici Savjetodavnog vijeća. U svom predstavljanju naglasila je da radi kao nezavisni istraživač u inicijativi „Partnerstvo za otvorenu vlast“ za BiH (IRM) Gđa. Demir je istakla da je trenutno u procesu priprema Procesnog izvještaja koji se fokusira na procedure rada Savjetodavnog tijela.

***Ad******3****.* ***Prezentacija prijedloga modula za praćenje realizacije mjera iz Akcionog plana na web stranici MP BiH***

Gdin. Goran Kučera, Ministarstvo pravde BiH, je naglasio da je obaveza Ministarstva pravde BiH da urade modul za praćenje realizacije mjera iz Akcionog plana, kako bi sve informacije u vezi inicijative „Partnerstvo za otvorenu vlast“ bile javno dostupne svim zainteresovanim. Gdin. Kučera je istaknuo da su postojale neke ideje tehničkih rješenja koja zahtjevaju ozbiljan rad i angažovanje programera, međutim uzimajući u obzir vrijeme i procedure u razgovoru sa informatičarima koji održavaju stranicu Ministarstva pravde BiH napravljeno je rješenje koje se uklapa u postojeće tehničke mogućnosti i koje se vrlo brzo može izvesti na stranici Ministarstva pravde BiH. Za svako naprednije i vizuelno ljepše rješenje potrebno je angažovati firmu i provesti ostale procedure unutar Ministarstva što zahtjeva dodatna finansijska sredstva i vrijeme. Gdin. Kučera je naglasio da nam je cilj da se fokus stavi transparentno dijeljenje informacije o samom procesu implementacije mjera iz Akcionog plana i radu SV.

Nakon prezentacije usljedila je kraća diskusija o objavi ostalih sadržaja na stranici, te je usaglašeno da je ponuđeno tehničko rješenje prihvatljivo, kako bi se što prije objavile sve informacije o radu SV i implementaciji mjera iz AP. Ministarstvo pravde BiH će, prije objave na web stranici Ministarstva, članovima i članicama SV dostaviti dokument na izjašnjavanje, a u kojem će biti navedeno sve što će biti objavljeno.

***Ad******4****.* ***Prezentacija inicijative „Partnerstvo za otvorenu vlast“ – Sandra Pernar, Senior Regional Coordinator Europe, OGP***

Gđa. Sandra Pernar je prezentovala inicijativu „Partnerstvo za otvorenu vlast“. Poseban fokus je stavljen na mogućnosti dodavanja novih mjera u Akcijski plan, a što je u skladu sa pravilima Inicijative potrebno uraditi do 31.08.2020. godine. Također, prezentovane su mogućnopsti za sudjelovanje drugih nivoa vlasti kroz lokalni program OGP. Uskoro se očekuje nova Strategija OGP za lokalni nivo, a i serija webinara u okviru kojih će biti prezentovani načini uključivanja. Gđa. Sandra Pernar je prezentovala i mogućnosti povlačenja sredstava za podršku realizaciji aktivnosti implementacije AP i drugih aktivnosti vezano za OGP. Posebno interesantnan segment su „mini grantovi“ OGP-a. Nadalje, najavljen je i OpenGov week koji je planiran za maj 2020. godine. Nakon kraće diskusije, prisutni su se složili da bi bilo vrlo značajno sudjelovati na slijedećem OpenGov week-u te aplicirati na „mini grant“. Usaglašeno je da je potreban veći angažman članova i članica SV u promociji OGP-a u BiH i prema drugim nivoima vlasti. Dogovreno je da se sredstva iskoriste za aktivnosti vezano za OpenGov week i da se SV uključi u ove aktivnosti. Na narednom sastanku će biti dogovreni detalji.

***Ad 5. Status domena***[***www.ogp.ba***](https://webmail.evlada.ba/owa/redir.aspx?C=BDAApmU7uV7xJmcg7___2sYg_eCqSJSuj-BDGWInCoE4OFC52q7XCA..&URL=http%3a%2f%2fwww.ogp.ba)

Gdin. Emsad Dizdarević, predsjedavajući, je naglasio da web stranica www.ogp.ba postoji duži niz godina, da je ista u vlasništvu CPI , koji trenutno održava tu web stranicu. Gosp. Alen Vejzagić iz CPI je naglasio da je domena [www.ogp.ba](http://www.ogp.ba) dalje može nastaviti koristiti, da li sa strane CPI ili neke od institucija. Za održavanje i dalji rad su potrebna određena sredstva. Usaglašeno je da se [www.ogp.ba](http://www.ogp.ba) nastavi koristiti, bez obzira na objavu informacija o OGP na web stranicama Ministarstva pravde i Ureda koordinatora za reformu javne uprave (PARCO). Diskusija se nastavila oko tehničkih rješenja, servera i certifikata za korištenje stranice, te je dogvoreno da će ove tehničke detalje provjeriti kolega Alen Mrgud iz BHAS i kolega Alen Vejzagić iz CPI nakon čega će podjeliti detalje sa članovima i članicama SV. Gosp. Dizdarević je predložio da je potrebno izraditi mini komunikacijsku strategiju SV u cilju prezentovanja rada i širenja informacija o OGP u BiH. Dogovoreno je da ovo bude tačka dnevnog reda na narednom sastanku SV.

***Ad 6. Podrška GIZ-a radu Savjetodavnog vijeća – Elvis Mujanović, Savjetnik, “Program jačanje javnih institucija u BiH, GIZ***

Gdin. Elvis Mujanović, se zahvalio na pozivu za sjednicu Savjetodavnog vijeća i naglasio da je GIZ u Bosni i Hercegovini od 1994. godine. Podršku procesima inicijative “Partnerstvo za otvorenu vlast” u Bosni i Hercegovini GIZ pruža od 2014. godine uz finansiranje Vlade SR Njemačke, a od aprila 2018. godine uz kofinansiranje VladeVelike Britanije. U prethodnom periodu GIZ u saradnji sa partnerima je organizovao niz aktivnosti, U 2016. godini je organizovana obuka o proaktivnoj transparentnosti koju je provodio Transparency Internacional u BiH u saradnji sa Ministarstvom pravde BiH i Uredom koordinatora za reformu javne uprave. Naglasio je da GIZ, pored podrške radu SV, pruža i podršku Agenciji za javne nabavke BiH, Ministarstvu finansija i trezora BIH, te Uredu koordinatora za reform javne uprave u realizaciji mjera iz Akcijskog plana. Također, gosp. Mujanović je istaknuo i značaj međunarodne konferencije o otvorenoj vlasti koja je organizovana 12.02.2020. godine od strane GIZ-a u saradnji sa Ministarstvom pravde BiH i Uredom koordinatora za reformu javne uprave, te uz podršku Vlade Velike Britanije na kojoj je prezentovan rad SV, AP VM BiH za implementaciju OGP, ali i iskustva zemalja regiona, SR Njemačke i Velike Britanije u OGP-u. Gosp. Mujanović se zahvalio članovima i članicama SV na sudjelovanju i na veoma uspješnoj konferenciji na kojoj su suejdlovali predstavnici institucija vlasti, civilnog društva, međunarodne zajednice i donatora. Gosp. Mujanović je istaknuo da će GIZ nastaviti pdoržavati rad SV u narednom periodu.

***Ad 7. Izmjena i dopuna Poslovika o radu***

Gdin. Nedžad Salman, zamjenik predsjedavajućeg, je predložio izmjene Poslovnika o radu u članu 10. stav (2) i (3), koje su prihvaćene. Obzirom da je sa Uredom koordinatora za reformu javne uprave dogovoreno da će Ministarstvo pravde BiH objavljivati informacije vezano za OGP i izvještavati o realizaciji mjera iz AP na web stranici MP BiH, predloženo je da se iz člana 10. stav (2) i (3) briše „Ured koordinatora za reformu javne uprave VM BiH“. Ove izmjene Poslovnika o radu usvojene su jednoglasno od strane prisutnih članova i članica SV.

Član 10. stav (2) i (3) sada glase:

„(2) Ministarstvo pravde BiH se obavezuje izraditi modul za praćenje realizacije mjera iz Akcijskog plana, a koji će biti objavljen online i dostupan javnosti.

(3) Ministarstvo pravde BiH je dužno unositi podatke o stepenu realizacije mjera u modul uz saglasnost Savjetodavnog vijeća.“

***Ad 7. Razno***

Gdin. Emsad Dizdarević, je upoznao članove i članice SV da je Sekretarijat Transparency International u Berlinu raspisao javni poziv za projekte kojim bi se realizovale anti-koruptivne mjere iz AP. Gosp. Dizdarević je upoznao članove i članice SV o mogućnsotima apliciranja na sredstva za realizaciju konkretnih mjera iz AP ili organizovanju promotivnih aktivnosti u vezi sa anti-koruptivnim mjerama. Predloženo je da je jedna od tema koje je moguće promovisati i obaveze izrade registra stvarnog vlasništva u BiH, a koje BiH još uvijek nema. BiH je na sivoj listi EK i jedan od uslova za delistiranje je kreiranje pravnog i institucionalnog okvira za izradu i objavu registra stvarnog vlasništva. Svi prisutni su se složili da bi Transparency International trebao aplicirati. Rok za apliciranje je 19.02.2019. godine.

Predloženo je da se naredna sjednica Savjetodavnog vijeća inicijative “Partnerstvo za otvorenu vlast” održi početkom aprila.

Sjednica Savjetodavnog vijeća je zaključena u 13:10 sati.

Zapisničar: Predsjedavajući Savjetodavnog vijeća

Jelena Skokić Emsad Dizdarević

Sarajevo, 13.02.2020. godine